《吴非熊同梁伯静过访山斋分得里字》
明代·李之世

柴门日夕扃，委巷谢尘轨。自非素心人，寻幽曷至此。

晤言无俗韵，酬对绝繁礼。间庭纵遐玩，班坐周苔戺。

山厨任简率，狼藉置杯匕。香脆剪秋莼，寒日剖霜柿。

颓阳下夕阴，茶烟在竹里。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。